Document ID: 32001L0054

Komission direktiivi 2001/54/EY,
annettu 11 päivänä heinäkuuta 2001,
yhteisön analyysimenetelmistä kahviuutteiden ja sikuriuutteiden tarkastamiseksi annetun direktiivin 79/1066/ETY kumoamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kahviuutteista ja sikuriuutteista 22 päivänä helmikuuta 1999 annetun Euroopan parlamentin ja neuvoston direktiivin 1999/4/EY(1) ja erityisesti sen 4 artiklan,
sekä katsoo seuraavaa:
(1) Analyysimenetelmät, joista säädetään neuvoston direktiivissä 77/436/ETY(2) perustuvassa komission direktiivissä 79/1066/ETY(3), ovat vanhentuneet.
(2) Virallisesta elintarvikkeiden tarkastuksesta 14 päivänä kesäkuuta 1989 annetussa neuvoston direktiivissä 89/397/ETY(4) ja virallista elintarvikkeiden tarkastusta koskevista lisätoimenpiteistä 29 päivänä lokakuuta 1993 annetussa neuvoston direktiivissä 93/99/ETY(5) säädetään sellaisten analyysien tekemisestä, joilla varmistetaan elintarvikkeiden vaatimustenmukaisuus. Tässä yhteydessä jäsenvaltiot varmistavat myös käytettyjen menetelmien validoinnin aina kun se on mahdollista, erityisesti ottaen huomioon ISO-standardoinnin.
(3) Kahviuutteiden aitoustarkastusten merkitys petosten ja väärennösten estämisessä on johtanut kansainvälisiin ISO-standardointitoimiin. Yhteisö on osallistunut näihin toimiin, jotka ovat johtaneet liukenevan kahvin ISO-standardien laatimiseen.
(4) Näin ollen elintarvikkeiden tarkastuksessa tarvittavien yhteisön näytteenottomenettelyjen ja analyysimenettelyjen käyttöön ottamisesta 20 päivänä joulukuuta 1985 annetun neuvoston direktiivin 85/591/ETY(6) mukaisesti yhteisössä ei ole tarpeen säilyttää yhteisön virallisia kahviuutteiden ja sikuriuutteiden analyysimenetelmiä. Tämän vuoksi direktiivi 79/1066/ETY on syytä kumota direktiivin 1999/4/EY 4 artiklassa säädettyä menettelyä noudattaen.
(5) Tässä asetuksessa säädetyt toimenpiteet ovat pysyvän elintarvikekomitean lausunnon mukaiset,
ON ANTANUT TÄMÄN DIREKTIIVIN:
1 artikla
Kumotaan direktiivi 79/1066/ETY.
2 artikla
Jäsenvaltioiden on toteutettava tarvittavat toimenpiteet tämän direktiivin säännösten noudattamiseksi viimeistään 1 päivänä helmikuuta 2002.
3 artikla
Tämä direktiivi tulee voimaan kolmantena päivän sen jälkeen, kun se on julkaistu Euroopan yhteisöjen virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 11 päivänä heinäkuuta 2001.

Labels: 7
0
17